D aferdis agejdan n useḍru imi d netta ara d-yawin aḍris-nni. Yemgarad umennay deg useḍru ɛlaḥsab leɛmar neɣ uzuf19Seg tama n leɛmer, tella tsekla i d-ttawin imeqqranen, tella tin i dttawin yilmeẓyen. Di tuget, tamacahut, d tin meqqren i tt-id-yettawin. Tamedyazt n tayri tufḍiḥt, d ilmeẓyen kan i tt-id-yeqqaren deg way-gar-asen.Daɣen, tella tsekla i d-ttawint tlawin tella tsekla i d-ttawin yirgazen. Daɣen, llan kra n yimennayen, d tinna i d lḥirfa nsen, d timenna n yiḍrisen iseklanen20.D amedya,zik, llan wid i d-yettawin timucuha di leswaq, ladɣa deg tmettiyin n tefriqt n unẓul21. Daɣen, llan wid iɣeltenlḥirfa-agi ɣer yimawlan-nsen22. Ma yella, deg umedya, ubabat yessen ad d-yawi neɣ ad d-yesnulfu isefra, ad yuɣal mmi-s ad yerfed fell-as tamussni-agi. Amennay yettwehi ittezi akk lwelha-is ɣer uzayez i wumi i dyettawi aḍris.